****

**LIETUVOS RESPUBLIKOS VIDAUS REIKALŲ MINISTRAS**

**ĮSAKYMAS**

**DĖL LIETUVOS RESPUBLIKOS VIDAUS REIKALŲ MINISTRO 2016 M. GEGUŽĖS 31 D. ĮSAKYMO NR. 1V-414 „DĖL SIŪLOMŲ NEFINANSUOTI PAGAL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 8 PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“ NR. 08.6.1-ESFA-T-909 PRIEMONĘ „VIETOS PLĖTROS STRATEGIJŲ RENGIMAS“ DIDŽIŲJŲ MIESTŲ VIETOS PLĖTROS STRATEGIJŲ SĄRAŠO SUDARYMO“ PAKEITIMO**

2016 m. birželio 29 d. Nr. 1V-467

Vilnius

Pakeičiu Lietuvos Respublikos vidaus reikalų ministro 2016 m. gegužės 31 d. įsakymą Nr. 1V-414 „Dėl siūlomų nefinansuoti pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ Nr. 08.6.1-ESFA-T-909 priemonę „Vietos plėtros strategijų rengimas“ didžiųjų miestų vietos plėtros strategijų sąrašo sudarymo“ ir jį išdėstau nauja redakcija:

„**LIETUVOS RESPUBLIKOS VIDAUS REIKALŲ MINISTRAS**

**ĮSAKYMAS**

**DĖL SIŪLOMŲ NEFINANSUOTI PAGAL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 8 PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“ PRIEMONES NR. 08.6.1-ESFA-T-910 „VIETOS PLĖTROS STRATEGIJŲ ĮGYVENDINIMO ADMINISTRAVIMAS“ IR NR. 08.6.1-ESFA-V-911 „VIETOS PLĖTROS STRATEGIJŲ ĮGYVENDINIMAS“ VIETOS PLĖTROS STRATEGIJŲ SĄRAŠO PATVIRTINIMO**

Vadovaudamasis Vietos plėtros strategijų atrankos ir įgyvendinimo taisyklių, patvirtintų Lietuvos Respublikos vidaus reikalų ministro 2015 m. gruodžio 11 d. įsakymu Nr. 1V-992 „Dėl Vietos plėtros strategijų atrankos ir įgyvendinimo taisyklių patvirtinimo“, 40, 42 punktais ir Jungtinio vietos plėtros strategijų atrankos komiteto, sudaryto Lietuvos Respublikos vidaus reikalų ministro 2016 m. balandžio 27 d. įsakymu Nr. 1V-311 „Dėl Jungtinio vietos plėtros strategijų atrankos komiteto, kuris pagal vietos plėtros strategijų atrankos ir įgyvendinimo taisykles atlieka vietos plėtros strategijų atranką, sudėties patvirtinimo“, 2016 m. gegužės 13 d. ir 2016 m. birželio 10 d. posėdžių protokolais:

1. T v i r t i n u siūlomų nefinansuoti pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ priemones Nr. 08.6.1-ESFA-T-910 „Vietos plėtros strategijų įgyvendinimo administravimas“ ir Nr. 08.6.1-ESFA-V-911 „Vietos plėtros strategijų įgyvendinimas“ vietos plėtros strategijų sąrašą (pridedama).

2. P a v e d u Vidaus reikalų ministerijos Regioninės politikos departamentui per 3 darbo dienas nefinansuojamų miestų vietos veiklos grupėms išsiųsti pranešimus apie priimtą sprendimą.“

Vidaus reikalų ministras Tomas Žilinskas

PATVIRTINTA

Lietuvos Respublikos vidaus

reikalų ministro 2016 m. gegužės 31 d. įsakymu Nr. 1V-414

(Lietuvos Respublikos vidaus reikalų ministro 2016 m. birželio 29 d. įsakymu Nr. 1V-467 redakcija)

**SIŪLOMŲ NEFINANSUOTI PAGAL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 8 PRIORITETO „SOCIALINĖS ĮTRAUKTIES DIDINIMAS IR KOVA SU SKURDU“ PRIEMONES NR. 08.6.1-ESFA-T-910 „VIETOS PLĖTROS STRATEGIJŲ ĮGYVENDINIMO ADMINISTRAVIMAS“ IR NR. 08.6.1-ESFA-V-911 „VIETOS PLĖTROS STRATEGIJŲ ĮGYVENDINIMAS“ VIETOS PLĖTROS STRATEGIJŲ SĄRAŠAS**

|  |  |  |
| --- | --- | --- |
| **Eil. Nr.** | **Vietos veiklos grupės pavadinimas** | **Vietos plėtros strategijos pavadinimas** |
| 1. | Asociacija „Kuršėnų miesto VVG“ | Kuršėnų miesto vietos veiklos grupės vietos plėtros strategija |
| 2. | Tauragės miesto vietos veiklos grupė | Tauragės miesto vietos veiklos grupės 2016–2022 metų vietos plėtros strategija |
| 3. | Ignalinos miesto vietos veiklos grupė | Ignalinos miesto vietos plėtros strategija 2016–2020 m. |
| 4. | Neringos miesto vietos veiklos grupė | Neringos miesto vietos veiklos grupės plėtros strategija 2016–2023 m. |
| 5. | Šventosios seniūnijos ir Nemirsetos bei Kunigiškių seniūnaitijų vietos veiklos grupė | Šventosios seniūnijos ir Nemirsetos bei Kunigiškių seniūnaitijų vietos veiklos grupės vietos plėtros strategija |
| 6. | Kelmės miesto vietos veiklos grupė | Kelmės miesto 2016–2022 m. vietos plėtros strategija |
| 7. | Palangos vietos veiklos grupė | Palangos vietos veiklos grupės 2016–2022 metų plėtros strategija |
| 8. | Radviliškio miesto vietos veiklos grupė | Radviliškio miesto vietos plėtros strategija |
| 9. | Šilalės miesto vietos veiklos grupė | Šilalės miesto vietos plėtros strategija |
| 10. | Vilniaus miesto pietinės tikslinės teritorijos vietos veiklos grupė | 2016–2022 m. Vilniaus miesto pietinės tikslinės teritorijos bendruomenės inicijuotos vietos plėtros strategija |
| 11. | Panevėžio vietos veiklos grupė | Panevėžio miesto vietos plėtros strategija 2016–2020 |
| 12. | Vilniaus miesto šiaurinės tikslinės teritorijos vietos veiklos grupė | Vilniaus miesto Šiaurinės tikslinės teritorijos vietos plėtros 2016–2022 metų strategija |
| 13. | Raseinių miesto vietos veiklos grupė | Raseinių miesto vietos plėtros 2016–2020 metų strategija |
| 14. | Širvintų miesto vietos veiklos grupė | Širvintų miesto vietos plėtros 2016–2020 metų strategija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_